stanford-oval/wikipedia huggingface dataset:
אה"מ הרמיוני (1782)
שובה לשירות

פארקר שינה את שמה של "סנטה ססיליה" ל"ריטאליאיישן". בסוף שנת 1799 או בתחילת 1800 לכדה האונייה שני בריגים אמריקנים; את "גרייסי" (Gracey), שהפליגה מטרינידד אל בולטימור עם מטען של סוכר, דבש ועורות, ואת "פגי" (Peggy), שהפליגה מקרטחנה אל ניו יורק עם מטען של סוכר, קפה, כותנה, פסתקית (Fustick) ועורות; אונייה נוספת שתפסה בשבי הייתה הסלופ הדנית "סיסטרס" (Sisters, השם משובש), שהפליגה מג'מייקה אל בולטימור עם מטען של סוכר ונלכדה כשיצאה מנמל סנט תומאס באיי הבתולה.
האדמירליות החליפה את שם האונייה ל"רטרביושן" (Retribution) ב-31 בינואר 1800. היא הוכנסה מחדש לשירות פעיל בספטמבר 1800 בג'מייקה תחת פיקודו של קפטן סמיואל פורסטר. ב-1 באוקטובר 1800, יחד עם אוניות הוד-מלכותו "מלמפאס" (Melampus) ו"ג'ונו", לכדה "רטרביושן" את הספינה "אקווילה".
אחריתה

"רטרביושן" שבה לאנגליה, ובאוקטובר 1803 הוסבה במספנת הצי בווליץ' לשירות ב"טריניטי האוז", רשות מגדלי האור של בריטניה, בעלות של 484 ליש"ט. היא הוצאה משירות ונגרטה במספנת הצי בדפפורד ביוני 1805.
הערות שוליים

1 2 3  "NMM, vessel ID 368485". Warship Histories, vol i. National Maritime Museum. Retrieved 30 July 2011
↑  The London Gazette: no. 13684. pp. 724–725. 17 July 1794
↑  The London Gazette: no. 15249. p. 379. 19 April 1800
↑  The Gentleman's Magazine (1850). Vol. 188, p.662
↑  Winfield (2007), pp. 208–9
↑  Biography of Hugh Pigot at FindaGrave.com. Retrieved 9 January 2009
↑  Clowes et al., (1897-1903), pp. 334-5
↑  James (1837), Vol. 2, p.100-1
↑  The London Gazette: no. 14067. p. 1113. 21 November 1797
1 2  Woodman (2005), pp. 124–133.
1 2 3 4  Tracy. Who's who in Nelson's Navy. p. 294
1 2 3  Woodman (2005), pp. 124–133
↑  Miller. Dressed to kill. p. 80
↑  פרט זה אינו נכלל בדוח שמסר קייסי לאדמירליות.
↑  Pope, Dudley (1988). The Black Ship. Secker and Warburg
↑  על פי תיאורים אחדים המרד פרץ ב-22 בחודש.
↑  Guttridge. Mutiny. pp. 77–8
1 2  Dye. The Fatal Cruise of the Argus. pp. 203–4
↑  Guttridge. Mutiny. pp. 78–80
↑  Grundner. The Ramage Companion. pp. 96–7
↑  Grundner. The Ramage Companion. pp. 96–7.
↑  Guttridge. Mutiny. p. 80
↑  Pyle. Extradition. p. 29
↑  Jeans. Seafaring Lore and Legend. p. 170
↑  Stephen & Lee (1890), Vol. 24, pp.145-6
↑  Stephen & Lee (1890), Vol. 24, pp.145-6.
↑  The London Gazette: no. 20939. p. 239. 26 January 1849
↑  The London Gazette: no. 15253. p. 421. 29 April 1800
↑  Winfield (2007), pp.208–9; Colledge (2006), p.162.
↑  The London Gazette: no. 18590. p. 1246. 3 July 1829
↑  Winfield (2007), pp.208–9
| --- | --- |
בקרת זהויות :  NLI: 987007557903005171  LCCN: sh85060410 
חילוץ "הרמיוני" משבייה. הדפס מאת ג'ון אוגוסטוס אטקינסון, 4 ביוני 1815. מאוסף המוזיאון הימי הלאומי, גריניץ'.
אדוארדו מרקש

אדוארדו מרקש דה חסוס פאסוס (בפורטוגזית: Eduardo Marques de Jesus Passos; נולד ב-26 ביוני 1976) הוא כדורגלן עבר ברזילאי ששיחק בעמדת החלוץ.
קריירה

מרקש נולד באוזאסקו והתחיל לשחק כדורגל בסנטוס. בגיל 19 הצטרף לקבוצה הבוגרת במדיה שיחק שלוש עונות בסיומן הצטרף לרסיפה. כעבור כחצי עונה חתם בגוארני ובסיום העונה חתם בסנטו אנדרה.
בקיץ 2002 חתם בבלננסש. ב-25 באוגוסט ערך את הופעת הבכורה שלו בקבוצה בתיקו 2-2 נגד פורטו. ב-21 בספטמבר הבקיע את שער הבכורה שלו בקבוצה בניצחון 0-1 נגד פאסוס די פריירה. במהלך העונה שוחרר וחתם בגרמיו.
בקיץ 2004 הצטרף להפועל תל אביב מליגת העל. ב-29 באוגוסט הבקיע את שער הבכורה שלו בקבוצה בניצחון 1-2 נגד בית"ר ירושלים. ב-13 בינואר 2005 חצה את הכביש וחתם במכבי תל אביב במדיה רשם 17 ושער אחד בניצחון 1-2 נגד מכבי פתח תקווה במסגרת חצי גמר גביע המדינה.
בקיץ 2005 חתם בדאיגו מליגת הכדורגל של קוריאה הדרומית. בהמשך הקריירה שיחק בג'ג'יאנג פרופשיונל, שונאן בלמארה, אפופ קיניראס, אריס לימסול וא.א.פ. פאפוס.
תארים

גביע המדינה: 2004/2005
הגביע הקפריסאי: 2008/2009
הערות שוליים

↑  יניב טוכמן, לירן ברטל, מוטי פשכצקי ורון עמיקם, קשר הפועל ת"א, אדוארדו מארקס, חתם במכבי ת"א, באתר nrg‏, 13 בינואר 2005
אולם עין שרה

| --- | --- |
מבט מבחוץ
מבט מבחוץ
 כתובת:  רחוב האיריס 44
 מיקום:  ישראל נהריה, ישראל
 קואורדינטות:  32°59′34″N 35°05′20″E﻿ / ﻿32.9928°N 35.0888°E﻿ / 32.9928; 35.0888
 תקופת הפעילות:  2002–הווה (כ־22 שנים)
 בעלים:  עיריית נהריה
 משטח:  פרקט
 אדריכל:  אריה דרור
 קבוצות:  עירוני נהריה
 מושבים:  2,500
  מפת מיקום  מפה מפורטת   (למפת הגליל המערבי מוגדלת) אולם עין שרה(למפת הגליל המערבי רגילה) אולם עין שרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולם עין שרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולם עין שרה  he tabBackground:;tabBorder:#aaa;defaultTab:0;
 
היכל הספורט העירוני נהריה הוא אולם הספורט העירוני של העיר נהריה. משמש גם כמגרשה הביתי של קבוצת הכדורסל עירוני נהריה. האולם ממוקם ברחוב האיריס 44, עין שרה, נהריה.
תיאור האולם

היכל הספורט הוא קומפלקס רב תכליתי בשטח של 5,000 מ"ר. במרכזו של ההיכל אולם ספורט עם רחבה רב תכליתית המותאמת למגוון פעילויות ובכללן קיום משחקים בינלאומיים. באולם מעל ל-2,500 מקומות ישיבה, עמדות צילום מקצועיות, קפיטריה ומבואת כניסה המאפשר קיום כנסים ואירועים. בתחילת 2015 הותקנה במרכז האולם מערכת מסכים להקרנת פרסומות, מהלכים ולוח תוצאות המעוצבת כקובייה בעלות של כמיליון שקלים. נוסף על כך, קיים בהיכל אולם כושר, אולם למחול אירובי, חדרי שירות והלבשה, חדר אמנים, מועדון לשחקנים, חדר שופטים ומנהלה.
בשנת 2020 בעקבות מגפת הקורונה התקיימו באולם זה מתחמי "היבדק וסע".
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
אחמד קוואם

אחמד קוואם (בפרסית: احمد قوام; 2 בינואר 1873 – 23 ביולי 1955) ידוע גם בתור קוואם אל-סולטאנה (בפרסית: قوام السلطنه) היה מדינאי ופוליטיקאי איראני חבר המג'לס (הפרלמנט האיראני) ששירת בתור ראש ממשלת איראן במהלך 5 קדנציות לא רציפות. במהלך פעילותו הפוליטית היה קוואם מקורב לרזא ח'אן ומוחמד רזא שאה פהלווי, שליטי שושלת פהלווי.
קורות חייו

אחמד קוואם נולד למשפחה עשירה ממוצא אזרי שהייתה בעלת השפעה בחצר המלוכה של נאסר א-דין שאה קאג'אר. קוואם נכנס לחצרו של מוזפר א-דין שאה קאג'אר כסופר ורשם מלכותי בשנת 1898. לאחר המהפכה החוקתית בפרס הפך קוואם להיות חבר במג'לס (הפרלמנט האיראני). הוא עלה לתפקיד שר המשפטים בשנת 1909 והיה לשר הפנים בשנה שלאחר מכן. בשנת 1918 הוא מונה למושל ח'וראסאן (כיום המחוזות ח'וראסאן רזאווי, צפון ח'וראסאן ודרום ח'וראסאן) במהלך אירועי רעב גדול שנוצר כתוצאה מבצורת ובמהלך שלוש התפרצויות השפעת הספרדית.
קורות חייו > ראשות הממשלה

לאחר ההפיכה האיראנית של 1921 הפך לראש ממשלת פרס במשטרו הצבאי של רזא ח'אן. בינואר 1922 ירש אותו חסן פירניא אך קוואם שב לתפקידו ביוני אותה שנה. אולם בשנת 1923 הואשם קוואם כי תכנן קשר נגד חייו של אחמד שאה קאג'אר, השאה של השושלת הקאג'ארית, והוגלה עד 1928, כאשר עלה לשלטון רזא שאה פהלווי בראש שושלת מלוכנית חדשה.
לאחר הפלישה הבריטית-סובייטית לאיראן קוואם שירת בפעם השלישית בתפקיד ראש הממשלה בשנת 1942 בתקופת שלטונו המוקדם של מוחמד רזא שאה פהלווי, אך התפטר מתפקידו שנה לאחר פרעות המחסור בלחם בטהראן. קוואם הוחזר לתפקיד בינואר 1946, והצליח להביא לנסיגת הכוחות הסובייטים מאזור אזרבייג'ן האיראנית (מחוזות מערב אזרבייג'ן ומזרח אזרבייג'ן) שבצפון מערב איראן והיה מרכזי בסיומו של משבר איראן של 1946 והקמת חברת הנפט סובייטית-איראנית. הזכויות הסובייטיות שהוצעו על חברת הנפט החדשה הביאו התנגדות מצד המג'לס והצעת החוק להקמת החברה לא עברה עקב מחסור בתמיכה שמאוחר יותר הביא להדחתו של קוואם.
קוואם עזב את איראן בשנת 1947 אך חזר לביתו ולתפקיד ראש ממשלה בפעם החמישית והאחרונה בשנת 1952 במינוי השאה ובעודו בן 80 ובריאותו חלשה. שוב היה תפקידו במשרדו קצר מועד. השאה, שנמצא בסכסוך עמוק עם המנהיג הלאומני מוחמד מוסאדק - אותו החליף קוואם כראש ממשלה - מנע מקוואם את הכוחות הצבאיים הדרושים לביטול הפרעות שפרצו בבירה בעקבות התפטרותו של ראש הממשלה לשעבר. קוואם עצמו התפטר אחרי ארבעה ימים בלבד בתפקיד, ומוסאדק חזר לראשות הממשלה ונותר בתפקידו עד לההפיכה באיראן של 1953. קוואם נעצר והוצא צו להחרמת רכושו. אולם הוא לא הועמד למשפט ובשנת 1954 בוטל הצו.
שנה מאוחר יותר, בזקנתו (בן 82) נפטר אחמד קוואם בביתו בטהראן.
ראו גם

משבר איראן (1946)
מוחמד מוסאדק
ההפיכה באיראן (1953)
אולמוס רוברה

| אולמוס רוברה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: מישיים
סוג:: אולמוס
מין:: אולמוס רוברה
שם מדעי
 Ulmus rubra ‏מוהלנברג
תחום תפוצה

אולמוס רוברה (שם מדעי:Ulmus rubra) הוא עץ מסוג אולמוס הגדל בצפון אמריקה.
שימוש כצמח מרפא

אבקה המופקת מהקליפה הפנימית של העץ משמשת ברפואה הטבעית, בעיקר לבעיות שונות של מערכת העיכול, אך גם לבעיות אחרות כמו במערכת הנשימה וכן לטיפולים חיצוניים. החומרים הפעילים העיקריים הם: מוצילג, טאנינים, פיטוסטרולים, קלציום אוקסלט, בטא-קרוטן, ברזל, מגנזיום, אשלגן, סלניום, ויטמין B1, ויטמין B2, ויטמין B3, ו-ויטמין C. מרכיב בצמח ששמו מוצילג יכול לעכב ספיגת תרופות אחרות, ולכן ממליצים לא לעשות בצמח שימוש בטווח של שעתיים מלקיחת תרופה.
הערות שוליים

↑  אולמוס רוברה באתר הרשימה האדומה של IUCN
אות שעון

ערך זה עוסק בתזמון במערכות אלקטרוניות. אם התכוונתם לצלילים המציינים את השעה בתחנות שידור, ראו .
דוגמה לאות שעון, הפועל בתדר של 50Hz, וב-Duty Cycle של 50%
אות שעון (ובקיצור "שעון") הוא מושג באלקטרוניקה. זהו סוג של אות אשר אינו מייצג נתונים ותפקידו לתזמן נכונה את הפעילות של רכיב אלקטרוני אחד או יותר, כחלק ממעגל אלקטרוני דיגיטלי.
ניתן לדמות את תפקידו של אות השעון במעגל, לתפקידו של מטרונום השומר על מהירות אחידה של הנגינה. לרוב, אות השעון הוא אות מחזורי, שעוצמתו נעה בין ערך גבוה לערך נמוך, ובמחזור פעולה (Duty Cycle) של 50%, והוא מיוצר על ידי מתנד או מתקבל מממשק חשמלי חיצוני של המעגל.
מעגלים הפועלים על פי אות שעון נקראים מעגלים סינכרוניים, והם מבצעים את פעולותיהם באחד מהתזמונים הבאים:
בעליית השעון
בירידת השעון
גם בעליה וגם בירידת השעון (שיטה הנקראת Double Data Rate), לדוגמה, רכיבי DDR SDRAM
בקצב פעולה מרובע (Quad Data Rate), שבו הפעולות מתבצעות בעליה, בירידה, ובשני זמנים שביניהם.
נחיצות

אפילו מערכות אלקטרוניות פשוטות, כגון שערים לוגיים, בנויות ממספר מרכיבים אשר פועלים יחדיו. לכל מרכיב ומרכיב ישנם זמני תגובה שונים, הן בגלל השונות המזערית בין רכיב לרכיב בתהליכי הייצור, והן בגלל השימוש ברכיבים הפזורים על גבי המעגל המודפס (לדוגמה, רכיבים הממוקמים קרוב לגוף חם, כגון ספק כוח, יפעלו במהירות השונה מרכיבים מאותה סדרה שאינם קרובים אליו). על מנת שכל מרכיבי המעגל יספיקו לבצע את פעולתם, יש צורך בגורם מרכזי אשר יקבע את הזמן בו כל הרכיבים כבר סיימו לבצע את הפעולה הקודמת והם מוכנים להתחיל בביצוע פעולה חדשה. לפיכך, ניתן לדמות את אות השעון לרמזור המסמן מתי ניתן להמשיך בתנועה.
השפעת התדר של אות השעון על מהירות הביצוע

במעגלים סינכרוניים, ככל שמהירות הביצוע של כלל הרכיבים היא גבוהה יותר, כך ניתן להעלות את המהירות שבה פועל אות השעון, ובמילים אחרות להעלות את התדר של אות השעון.
מעגלים אלקטרוניים גדולים יכולים להכיל כמות גדולה של רכיבים, מסוגים שונים, אשר מבצעים פעולות שונות. ייתכן מצב שבו רכיב מסוים מבצע פעולה גדולה ומסובכת, ולכן הוא איטי בהשוואה לרכיבים אחרים במעגל. על מנת שרכיב זה לא יגרום להאטת התדר של אות השעון במעגל, ישנן מספר טכניקות לשמור על תדר שעון גבוה. בשיטות אלו, המעגל בנוי כך שרכיבים מהירים פועלים בקצב שעון גבוה, ומבצעים מספר פעולות הכנה הקשורות זו בזו, לפני שהנתונים או האותות מגיעים אל הרכיב האיטי. בזמן שהרכיב האיטי מבצע את פעולתו על הנתונים או האותות, הרכיבים המהירים כבר מבצעים פעולות הכנה נוספות, עבור הפעולה הבאה של הרכיב המהיר. לדוגמה, אם נדרשות 4 פעולות הכנה מהירות, לפני כל פעולה של מעבד כלשהו, אזי קצב השעון של המעגל יכול להיות פי 4 מקצב השעון של אותו המעבד. ואכן, מעבד ה-8086 מבצע פעולה יחידה בכל 4 מחזורי שעון, לכל הפחות. פעולות מורכבות יותר מבוצעות לאחר עשרות מחזורי שעון.
בעבר, היה נהוג לציין את תדר אות השעון של מעבדים ורכיבים אחרים, כמדד להשוואה של הביצועים של רכיבים שונים. אמנם, כאשר רכיב מסוים פועל בקצב שעון נמוך יותר, הוא אכן מבצע פחות פעולות, ולכן הביצועים שלו נמוכים יותר. אך כאשר משווים בין רכיבים שונים, גורמים אחרים יכולים להשפיע בצורה מכרעת על הביצועים שלהם. למשל, מעבד עם קצב שעון מסוים, המבצע פעולה כל 4 מחזורי שעון, הוא מהיר פי 2, ממעבד בעל קצב שעון גבוה פי 2, אשר מבצע פעולה כל 16 מחזורי שעון.
עם זאת, בעלי מחשבים בעלי יכולות טכניות, מבצעים לעיתים Overclocking על מנת לקבל ביצועים טובים יותר מהחומרה שברשותם. במהותה, פעולת ה-Overclocking היא הגדלה של קצב השעון, מעבר לקצב שמוגדר כקצב המרבי בהצהרת היצרן.
לעומתם, יצרנים של מעגלים אלקטרוניים, מעדיפים לפעמים להפחית את קצב אות השעון בגלל מספר סיבות.
ככל שקצב השעון גבוה יותר, כך הוא יוצר השראה אלקטרומגנטית חזקה יותר, והיא יכולה לגרום להפרעות באותות אחרים במעגל, עד כדי תקלות במערכת כולה
ככל שקצב השעון גבוה יותר, התפשטות האות במעגל היא בעייתית יותר. בין השאר עלולות להיווצר בעיות של החזרה ושל גלים עומדים.
ראו גם

מונחים בחומרה
זמן מערכת
קטימת אות שעון (Clock Gating)
לקריאה נוספת

Eby G. Friedman, (1995). Clock distribution networks in VLSI circuits and systems. Institute of Electrical and Electronics Engineers. ISBN 978-0-7803-1058-2.
אחמד קטאמש

| --- | --- |
אין תמונה חופשית
 לידה:  1950 (בן 74 בערך) 
 מדינה:  מדינה פלסטינית 
 
אחמד סולימאן מוסא קטאמש (נולד ב-1950 באזור בית לחם) הוא סופר פלסטיני המזוהה עם החזית העממית לשחרור פלסטין. היה עצור מנהלית בידי ישראל מעל 8 שנים במצטבר.
ביוגרפיה

נולד ב-1950 באזור בית לחם למשפחת פליטים פלסטינית שמקורה באזור ירושלים.
נעצר על ידי ישראל ב-1 בספטמבר 1992 ובנובמבר הוגש נגדו כתב אישום על סיוע לארגון לא חוקי. לאחר ששופט הורה לשחררו באוקטובר 1993, קטאמש הוחזק במעצר מנהלי במשך 5 שנים ו-7 חודשים, עד 15 באפריל 1998, בלא שהוגש כנגדו כתב אישום. לאחר שחרורו השלים דוקטורט במדע המדינה.
קטאמש הוא ממובילי הזרם הנוקשה בחזית העממית. הוא התנגד לדיאלוג עם יאסר ערפאת ואף נעצר ב-1999 על ידי הרשות הפלסטינית. ב-2001 הוזכר שמו כמועמד להחליף את מנהיג החזית אבו עלי מוסטפא לאחר שזה חוסל בידי ישראל.
ב-2010 לימד באוניברסיטת אל-קודס בירושלים.
ב-21 באפריל 2011 נעצר שוב בידי צה"ל. ב-3 במאי 2011 עמד להשתחרר ואז הוצא נגדו צו מעצר מנהלי לשישה חודשים על ידי אל"ם יאיר קולס, קצין המודיעין של פיקוד מרכז. הצו הוארך שוב ושוב. ארגון אמנסטי אינטרנשיונל הכיר בקטאמש כאסיר מצפון וקרא לשחרורו המיידי בלא-תנאי. ב-26 בדצמבר 2013 שוחרר קטאמש לאחר שנתיים וחצי במעצר מנהלי.
ב-14 במאי 2017 נעצר שוב והושם במעצר מנהלי ל-3 חודשים.
קטאמש הוא תושב אל-בירה, נשוי לסוהא ברגותי ואב לבת.
מספריו

1998 לא אחבוש את התרבוש שלכם - דפים מניסיוני במרתפי החקירה
1999 הטיול (רומן)
2002 לחצות את הנהר (רומן)
2007 גישה למדינה הדמוקרטית האחת - שתי קהילות נפרדות ושלובות
הערות שוליים

↑  עד מתי תרדוף ישראל את אחמד קטאמש?; בצלם  9 בנובמבר 1999
↑  דני רובינשטיין, היורש צפוי להיות נוקשה מקודמו, באתר הארץ, 29 באוגוסט 2001
↑  עמירה הס, שב"חית  - צב מאצר - אל"מ יאיר קולס, קצין המודיעין של פיקוד מרכז, חתום על צו מעצר מינהלי מלא שגיאות תוכן ומחיקות טיפקס, באתר הארץ, 8 במאי 2011
↑  ג'קי חורי, בשבוע הבא ישוחררו 25 אסירים פלסטינים, באתר הארץ, 29 בדצמבר 2013
↑  Amnesty: Palestinian writer is 'prisoner of conscience' באתר אלג'זירה, 24 במאי 2017
אור ראשון (אסטרונומיה)

באסטרונומיה, אור ראשון הוא השימוש הראשון בטלסקופ (או, באופן כללי, מכשיר חדש) כדי לצלם תמונה אסטרונומית לאחר בנייתו. לעיתים קרובות זו אינה הצפייה הראשונה באמצעות הטלסקופ; ככל הנראה בוצעו בדיקות אופטיות כדי להתאים את הרכיבים.
מאפיינים

תמונת אור הראשון היא בדרך כלל בעלת עניין מדעי מועט והיא באיכות ירודה, מכיוון שרכיבי הטלסקופ השונים טרם הותאמו ליעילות מיטבית. למרות זאת, אור ראשון הוא תמיד רגע של התרגשות גדולה, הן עבור האנשים שמתכננים ובונים את הטלסקופ והן עבור הקהילה האסטרונומית, שאולי המתינה לרגע במשך שנים רבות בזמן שהטלסקופ היה בבנייה.
דוגמאות היסטוריות

טלסקופ הייל של מצפה הכוכבים פאלומאר ראה אור ראשון ב-26 בינואר 1949, כשהוא מכוון ל-NGC 2261 בניצוחו של האסטרונום האמריקני אדווין האבל.
התרוממות רוח בתמונות האור הראשון של טלסקופ החלל האבל בשנת 1990 פינתה את מקומה עד מהרה לאכזבה ראשונית כאשר פגם מנע התאמות לפעולה תקינה. איכות תמונת אור ראשונם הצפויה הושגה לבסוף לאחר משימת שירות משנת 1993 של מעבורת החלל אנדוור.
לטלסקופ הבינוקולארי הגדול היה אור ראשון עם מראה ראשונית אחת ב-12 באוקטובר 2005, שהייתה של NGC 891.
ל-טלסקופ הקנרי הגדול הייתה תמונת אור ראשון של Tycho 1205081 ב-14 ביולי 2007.
מצפה החלל הסולארי IRIS השיג אור ראשון ב-17 ביולי 2013. החוקר הראשי ציין:
"איכות התמונות והספקטרום שאנו מקבלים מ-IRIS מדהימה. זה בדיוק מה שקיווינו לו..."
ב-4 בפברואר 2022, האור הראשון שנצפה על ידי טלסקופ החלל ג'יימס ווב (JWST) היה מהכוכב HD 84406 לצורך בדיקה ויישור המוקד של 18 המראות של הטלסקופ. ב-11 בפברואר 2022. הניו יורק טיימס דיווח כי פורסמו תמונות "אור ראשון" מטלסקופ החלל ג'יימס ווב. ב-6 ביולי 2022, נאס"א פרסמה תמונת בדיקה מחיישן הנחיה העדינה של ה-JWST. נאס"א פרסמה את תמונת ה-JWST הרשמית הראשונה ב-11 ביולי 2022. מאוחר יותר, בטקס רשמי, האוסף הראשון של חמש תמונות מדעיות של JWST שוחרר ביום שלישי, 12 ביולי 2022.
דוגמאות היסטוריות > גלריה

מצלמת השדה הרחב VIMOS של הטלסקופ הגדול מאוד מצלמת את תמונת האור הראשון שלו של NGC 5364.
האור הראשון של טלסקופ החלל האבל הפגום עם מצלמת השדה הרחב שלו, 1990
האור הראשון של ערפילית הטרנטולה מאת טרפיסט
האור הראשון של WISPR על הגשושית הסולארית פארקר, ספטמבר 2018
הערות שוליים

↑  Kardel, Scott (2009-01-26). "January 26: 60th Anniversary of Hale Telescope "First Light"". 365daysofastronomy.org. נבדק ב-2012-02-04.
↑  Staff (12 באוקטובר 2005). "First Light". University of Arizona. אורכב מ-המקור ב-2008-12-02. {{cite web}}:  (עזרה)
↑  "Large Binocular Telescope Successfully Achieves First Light". SpaceRef.com. 2005-10-26. אורכב מ-המקור ב-2019-07-12. נבדק ב-2012-02-04.
↑  "First Light for the Gran Telescopio Canarias". 14 ביולי 2007. נבדק ב-2015-10-03. {{cite web}}:  (עזרה)
1 2  Zell, Holly (9 במרץ 2015). "IRIS Telescope's First Look at Sun Atmosphere". אורכב מ-המקור ב-10 בספטמבר 2015. נבדק ב-29 ביולי 2013. {{cite web}}:  (עזרה)
↑  Dvorsky, George (4 בפברואר 2022). "Webb Space Telescope Successfully Sees Its First Glimmer of Light - HD 84406 will go down in history as the first star spotted by the $10 billion space telescope". Gizmodo. נבדק ב-5 בפברואר 2022. {{cite news}}:  (עזרה)
↑  Overbye, Dennis (11 בפברואר 2022). "James Webb Telescope Sends Home a Selfie and 18 Images of Starlight - The spacecraft recorded a series of images of a target star that will be used to help its mirrors prepare for scientific research". The New York Times. נבדק ב-12 בפברואר 2022. {{cite news}}:  (עזרה)
↑  Woodward, Aylin (8 ביולי 2022). "NASA Reveals Dazzling Test Image From James Webb Space Telescope - Mission scientists said the image is among the deepest ever taken of the universe". The Wall Street Journal. נבדק ב-9 ביולי 2022. {{cite news}}:  (עזרה)
↑  Garner, Rob (11 ביולי 2022). "NASA's Webb Delivers Deepest Infrared Image of Universe Yet". NASA. נבדק ב-12 ביולי 2022. {{cite news}}:  (עזרה)
↑  Fisher, Alise; Pinot, Natasha; Betz, Laura; Dodson, Gerelle (14 ביוני 2022). "MEDIA ADVISORY M22-084 - NASA Invites Media, Public to View Webb Telescope's First Images". NASA. נבדק ב-29 ביוני 2022. {{cite news}}:  (עזרה)
↑  Berger, Eric (29 ביוני 2022). "NASA scientists say images from the Webb telescope nearly brought them to tears - Deep field images of the universe, exoplanet atmospheres, and more to be unveiled". Ars Technica. נבדק ב-29 ביוני 2022. {{cite news}}:  (עזרה)
השמש בתמונת אור ראשון מהלוויין IRIS
אורח משפט

|  מידע כללי |
| --- | --- |
 מאת:  הראי"ה קוק
 שפת המקור:  עברית
 הוצאה
 עורך:  הרצי"ה קוק
 קישורים חיצוניים
 הספרייה הלאומית:  990020537940205171
 
אורח משפט הוא ספר שאלות ותשובות בנושאי חלק אורח חיים וחושן משפט של השו"ע מאת הרב אברהם יצחק הכהן קוק, הרב הראשי לארץ ישראל וראש ישיבת מרכז הרב.
אורח משפט הוא שו"ת בנושאי אורח חיים וחושן משפט. שמו של הספר על שם הנושאים שבו ('אורח' על שם אורח חיים ו'משפט' על שם חושן משפט). הספר נערך על ידי בנו הרב צבי יהודה הכהן קוק. יצא לאור במוסד הרב קוק ירושלים בד' אייר תשל"ט על ידי הרצי"ה קוק. ובמהדורה האחרונה בתשמ"ה. בספר קפא' סימנים ( קנד' סימנים באורח חיים וכז' סימנים בחושן משפט).
פרקי הספר > אורח חיים

הלכות ציצית ותפילין – סימנים א'–ט'.
הלכות ברכות התורה – סימנים י'–י"א.
הלכות ש"צ – סימנים י"ב–ט"ו.
הלכות קריאת שמע ותפילה – סימנים ט"ז–י"ט.
הלכות תפילה – סימנים כ'–כ"ד.
הלכות נשיאת כפיים – סימנים כ"ה–כ"ז.
הלכות קריאת התורה – סימנים כ"ח–כ"ט.
הלכות בית הכנסת – סימנים ל'–ל"ז.
הלכות סעודה – סימנים ל"ח–מ"ב.
הלכות ברכות – סימנים מ"ג–מ"ח.
הלכות שבת – סימנים מ"ט–ע"ז.
הלכות עירובין – סימנים ע"ח–פ"ב.
הלכות פסח – סימנים פ"ג–קכ"ח.
הלכות יום טוב – סימנים קכ"ט–קל"ד.
הלכות חול המועד – סימנים קל"ה–קל"ו.
הלכות תשעה באב – סימן קל"ז.
הלכות תענית – סימן קל"ח.
הלכות ראש השנה – סימנים קל"ט-ק"מ.
הלכות סוכה – סימן קמ"א.
הלכות לולב – סימן קמ"ב.
הלכות חנוכה – סימנים קמ"ג–קמ"ה.
הלכות מגילה – סימן קמ"ח.
מילואים להלכות ברכת התורה, קריאת שמע ותפילה, בית הכנסת, שבת, עניינים שונים – סימנים קמ"ז–קנ"ד).
פרקי הספר > חושן משפט

הלכות דיינים  – סימנים א'–ג'.
הלכות שבועה בבית דין – סימן ד'.
הלכות גבית מלוה – סימן ה'.
הלכות גבית חוב – סימן ו'.
הלכות נזקי שכנים-סימנים ז'-ט'.
הלכות שותפים – סימנים י'–י"ב.
הלכות חלוקת שותפות – סימנים י"ג–י"ד.
הלכות שלוחין – סימן ט"ו.
הלכות מקח וממכר – סימן ט"ז.
הלכות מתנה – סימן י"ז.
הלכות נחלות – סימנים י"ח–י"ט.
הלכות אומנים – סימן כ'.
הלכות שכירות פועלים – סימנים כ"א–כ"ג.
הלכות גניבה – סימן כ"ד.
הלכות גזלה – סימן כ"ה.
הלכות נזיקין – סימן כ"ו.
השמטות למילואים – (סימנים א'–כ"ב) עמ' רמ"ה-רס"ד.
הערות
מפתח
תיקונים
אברהם יצחק גליק

רבי אברהם יצחק גליק

תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב אברהם יצחק גליק (ה'תקפ"ו – ב' באייר ה'תרס"ט; 1826 – 23 באפריל 1909) היה רבה של טולצ'ווה, מגדולי רבני הונגריה בשני העשורים האחרונים של המאה ה-19 ובעשור הראשון של המאה ה-20. מחבר הספרים "באר יצחק" ו"יד יצחק".
ביוגרפיה

נולד בווירטש, למד בישיבתו של רבי שמואל שמעלקא קליין (מחבר "צרור החיים") בבלקאן, ואחר כך בישיבתו של הרב יצחק משה פרלס בבוניהד, והתפרסם כעילוי. בנעוריו כתב שירים.
נישא בשנת ה'תר"ו (1846) לחוה רייצא (לימים נוסף לה גם השם שרה, נפטרה בתרס"ז, 1907) בת הרב ישעיה בנט בן מהר"ם בנט וחתן רבי אלעזר לעוו. גיסו היה הרב בעריש בנט רבה של קאלוב. בשנת תרמ"ט הוציא לאור בסיגט את ספר השו"ת "פרשת גדולת מרדכי" מאת הרב מרדכי בנט, סב אשתו. לאחר נישואיו התגורר שלוש שנים בקאלוב.
התגורר תחילה בנג'הלאס (האלאס), חכר שדה והתפרנס ממנו וממסחר שערכה אשתו. באותה תקופה התקבצו סביבו כ-30 תלמידים. בעקבות שריפה ושיטפון בה אבד רכושו החל לשמש ברבנות בטול'צווה. הוא שימש בתפקיד זה במשך כחמישים שנה, עד לפטירתו. החזיק במקום ישיבה. בהלווייתו השתתפו המונים.
הרב גליק נחשב לאחד מגדולי המשיבים בהונגריה בדורו. ספר השו"ת שלו "יד יצחק" בשלושה כרכים, כולל כתשע מאות בירורים הלכתיים שנכתבו במענה לשאלותיהם של רבנים מכל רחבי הונגריה וטרנסילבניה.
התמדתו בלימוד תורה הייתה לשם דבר. חתנו הרב יחזקאל בנט ציין כי בכל שנות כהונתו הרבות, נמנע הרב גליק מחופשות, השתתפות באסיפות רבנים ועיון בעיתונים. נודע כבעל מידות, סובלן ועניו. אורח חייו היה סגפני וצנוע. הרב יקותיאל יהודה גרינוולד, בספרו "ספר חכמי מדינתנו", כתב עליו תוארי שבח מפליגים.
תמך ביישוב ארץ ישראל באופן מעשי, וכתב שיש לקנות אתרוגים שגדלו בארץ ישראל כדי לחזק את ידי מיישביה, על פני אתרוגים שגדלו ביוון.
ביוגרפיה > משפחתו

בנו היחיד, מרדכי, נפטר על פניו. נכדו הוא הרב אלעזר גליק. בתו אסתר פראדל נישאה לרב אברהם יונגרייז, בנם היה הרב אשר אנשיל יונגרייז. בתו חיה רבקה נישאה לרב יחזקאל בנט, רבה של וואראהל וראש הישיבה בה.
כתביו

באר יצחק - גיטין חלק א, טאלטשווא תר"ע, באתר היברובוקס
באר יצחק - גיטין חלק ב, טאלטשווא תר"ע, באתר היברובוקס
באר יצחק - חולין חלק א, לבוב תרנ"ו, באתר היברובוקס
באר יצחק - חולין חלק ב, לבוב תרנ"ט, באתר היברובוקס
שו"ת יד יצחק - חלק א-ג, באתר היברובוקס
לקריאה נוספת

הרב יחזקאל בנט (חתנו), הקדמה – תולדות המחבר, באר יצחק על מסכת גיטין, חלק א, טולצ'ווה תר"ע
פינחס זליג שוורץ, שם הגדולים מארץ הגר (בערכו), אות א' פריט ע"א, עמ' 15–16
אברהם פוקס, ישיבות הונגריה בגדולתן ובחורבנן, כרך א, ירושלים תשל"ט, עמ' 310–311 ('טולצ'ובה')
שלמה שפיצר, קהילות הונגריה, מכון ירושלים תשס"ט, עמ' 171–172 ('טולצ'וא')
הערות שוליים

↑  יצחק יוסף כהן, חכמי הונגריה והספרות התורנית בה, ירושלים תשנ"ז, מבוא, עמ' 174, 431-432. וראו גם: תשובת מהר"ם בריסק שהובאה בשו"ת שאילת משה, צז, המכנה אותו 'ראש המורים במדינתנו'.
↑  ראובן פרבר, פאר מרדכי, תל אביב תשי"א, עמ' 64
↑  שם הגדולים וקורות גדולי ישראל בארצינו, ארץ הגר משנת ד"א תת"כ עד היום הזה, סיגט 1910
↑  ציטוט זה הובא בשמו בספר דורות האחרונים חלק א, עמוד 100
↑  וילקט יוסף, כרך י', עמוד 139
| --- | --- |
בקרת זהויות :  NLI: 987007298583205171  GND: 106733162X  LCCN: n87920954  VIAF: 38447586   WorldCat (עם VIAF): 38447586
אופטימיזציה קמורה

אופטימיזציה קמורה היא תת-תחום של אופטימיזציה מתמטית, המטפלת במקרה שבו פונקציית המטרה היא פונקציה קמורה והאילוצים מגדירים מרחב שהוא קבוצה קמורה. למרות שמדובר במשפחה רחבה מאוד של בעיות, קיימים אלגוריתמים כלליים לפתרון יעיל של בעיות קמורות, ולכן לתחום של אופטימיזציה קמורה יש שימושים רבים בתחומים מגוונים. אופטימיזציה קמורה כוללת בתוכה בעיות שהן "קלות" יותר לפתרון - לדוגמה כל מינימום לוקלי של הפונקציה חייב להיות המינימום הגלובלי. כך, כאשר אנחנו רוצים לפתור בעיות אופטימיזציה, מובטח לנו שנתכנס לפתרון הכי טוב.